
RAPORT DE SPECIALITATE

privind aprobarea achitării către Compania Locală de Termoficare Colterm S.A.  a sumelor alocate de  Ministerul Dezvoltării, Lucrărilor Publice și Administrației în scopul acoperirii creşterii preţului gigacaloriei sub formă de subvenţie bugetelor unităţilor administrativ-teritoriale la nivelul cărora sunt în funcţiune sisteme de alimentare centralizată cu energie termică

Având în vedere Referatul de aprobare nr. SC2022- 7257/25.03.2022 al Primarului Municipiului Timişoara și proiectul de hotărâre privind aprobarea  achitării către Compania Locală de Termoficare Colterm S.A.  a sumelor alocate de  Ministerul Dezvoltării, Lucrărilor Publice și Administrației în scopul acoperirii creşterii preţului gigacaloriei sub formă de subvenţie bugetelor unităţilor administrativ-teritoriale la nivelul cărora sunt în funcţiune sisteme de alimentare centralizată cu energie termică

Facem următoarele precizări:
Creşterea preţului pe pieţele de energie electrică şi gaze naturale la nivel internaţional, precum şi efectele provocate de aceste creşteri pentru populaţie, au un efect negativ asupra asigurării continuităţii serviciului public de alimentare cu energie termică în sistem centralizat pentru populaţie. 
La nivelul municipiului Timișoara, resursele financiare disponibile sunt limitate, fiind necesară intervenția statului care să minimizeze într-o masură adecvată impactul negativ și să asigure menținerea unui nivel de trai decent al populației și asigurarea unui grad optim de confort termic care să nu afecteze sănătatea publică. 
Creșterea galopantă a prețului la gaze naturale din ultimele luni a dus până la întreruperea furnizării agentului termic și a apei calde livrate prin sistemul centralizat de temoficare gestionat de Compania Locală de Termoficare COLTERM S.A. și au generat un impact social negativ prin nelivrarea agentului termic pentru un număr de peste 50 mii abonați casnici și instituțiile de sănătate, învățământ și cultură.
Precizăm faptul că în această perioadă Municipiul Timisoara a efectuat plăți consistente  într-un ritm accelerat reprezentând subvenții către societatea de termoficare, afectând în acest sens atât continuitatea celorlalte servicii de utilitati publice (salubritate, iluminat stradal, reparații infrastructură și imobile, transport în comun, cultură etc), cât și a altor proiecte majore pentru oraș aflate în execuție și implementare, conform tabelului de mai jos:
	Nr. crt.
	Nr./data facturii
	Explicații
	Suma facturată
	Sume plătite
 din care:
	Buget local
	Sume primite de la MDLPA

	1
	8/12.01.2022
	avans subv dif pret et ianuarie 2022
	2.500.000,00
	2.500.000,00
	2.500.000,00
	 

	2
	9/12.01.2022
	avans subv dif pret et februarie 2022
	10.000.000,00
	10.000.000,00
	10.000.000,00
	 

	3
	422/14.12.2021
	pierdere indusa tehnologica aferenta an 2020
	37.153.342,86
	37.153.342,86
	22.115.617,41
	15.037.725,45

	4
	13/17.01.2022
	storno avans rest noiemb 2021 f.366 si dec 2021 f.389
	-11.467.770,58
	 
	 
	 

	5
	12/17.01.2022
	decont subv dif pret et decembrie 2021
	11.553.775,04
	86.004,46
	86.004,46
	 

	6
	45/04.02.2022
	avans subv dif pret et martie 2022
	10.000.000,00
	10.000.000,00
	10.000.000,00
	 

	7
	50/09.02.2022
	avans subventie dif pret et martie 2022
	5.000.000,00
	5.000.000,00
	5.000.000,00
	 

	8
	63/14.02.2022
	storno avans subv dif pret et ianuarie 2022
	-9.901.322,21
	 
	 
	 

	9
	64/14.02.2022
	subventie et ianuarie 2022
	20.882.685,42
	10.981.363,21
	1.200.000,00
	9.781.363,21

	10
	71/23.02.2022
	avans subventie dif pret et februarie 2022
	5.000.000,00
	5.000.000,00
	4.996.318,78
	3.681,22

	11
	94/04.03.2022
	avans subventie dif pret et martie 2022
	2.500.000,00
	2.500.000,00
	2.500.000,00
	 

	12
	106/11.03.2022
	subventie et februarie 2022
	1.948.302,28
	1.948.302,28
	1.948.302,28
	 

	13
	111/18.03.2022
	avans subventie dif pret et aprilie 2022
	7.500.000,00
	7.500.000,00
	7.500.000,00
	 

	 
	 
	TOTAL
	92.669.012,81
	92.669.012,81
	67.846.242,93
	24.822.769,88



Potrivit prevederilor art. III, alin. (1) din Legea nr. 259/2021 pentru aprobarea Ordonanței de urgență a Guvernului nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonul rece 2021-2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării“, cu modificările și completările ulterioare, Guvernul alocă bugetelor unităţilor administrativ-teritoriale o subvenţie pentru acoperirea creşterii preţului gigacaloriei în cuantum de 50% din diferenţa rezultată între preţul de achiziţie al gazelor naturale şi preţul plafonat al gazelor naturale de 0,250 lei/kWh.
Conform prevederilor art. III alin. (4) din Legea 259/2021, pe lângă subvenţia prevăzută la alin. (1), în situaţii deosebite şi pentru motive temeinic justificate, ce pot conduce la sistarea furnizării energiei termice pentru încălzirea populaţiei, generate de imposibilitatea achiziţionării gazelor naturale din subvenţia prevăzută la alin. (1) şi în limita prevederilor bugetare cuprinse în bugetul Ministerului Dezvoltării, Lucrărilor Publice şi Administraţiei potrivit Legii bugetului de stat pe anul 2022 nr. 317/2021, cu această destinaţie, prin ordin al ministrului dezvoltării, lucrărilor publice şi administraţiei se poate aproba, pe bază de cerere temeinic justificată, alocarea unor sume bugetelor locale ale unor unităţi administrativ-teritoriale, în vederea asigurării continuităţii serviciului public de alimentare cu energie termică în sistem centralizat a populaţiei. 
Potrivit art. III, alin. (5), pot beneficia de sume acordate potrivit prevederilor alin. (4) unităţile administrativ-teritoriale care au beneficiat de subvenţia alocată în condiţiile alin. (1) din bugetul Ministerului Dezvoltării, Lucrărilor Publice şi Administraţiei, însă sumele alocate potrivit prevederilor alin. (4) nu pot depăşi dublul subvenţiei alocate potrivit prevederilor alin. (1). 
Primăria Municipiului Timișoara a transmis cereri  pentru acordarea sumelor  necesare asigurării continuității serviciului public de alimentare cu energie termică, conform art. III  alin. (1) și (4)-(6) din Legea nr. 259/2021 pentru aprobarea Ordonanței de urgență a Guvernului nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonul rece 2021-2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării“, pentru lunile noiembrie și decembrie 2021, ianuarie și februarie 2022.
Prin Ordinul Ministrului Dezvoltării, Lucrărilor Publice și Administrației nr. 67/17.01.2022, unității administrativ-teritoriale Timișoara i-a fost repartizată suma de  15.037.725,45 lei aferentă consumului de gaze din lunile noiembrie 2021 și decembrie 2021, iar prin Ordinul nr. 226/16.02.2022 suma de  9.785.044,43 lei, aferentă consumului de gaze din luna ianuarie 2022,  pentru operatorul – producător de energie termică Colterm S.A. Aceste sume au fost achitate către operatorul Colterm S.A. integral.
Conform dispozițiilor art. 8 din  Ordinul comun al Ministerul Finanţelor, Ministerul Energiei, Ministerul Dezvoltării, Lucrărilor Publice și Administraţiei nr. 226/1485/273/2022 ”Primăriile transferă sumele producătorilor de energie termică în maximum 3 zile de la data înregistrării sumelor în conturile de venituri ale bugetelor locale, alocate din bugetul Ministerului Dezvoltării, Lucrărilor Publice şi Administraţiei, potrivit prevederilor art. III din Legea nr. 259/2021, cu modificările şi completările ulterioare”.
Ținând cont de cele menționate anterior, propunem aprobarea achitării cu titlu de ”Avans subvenții diferență de preț și tarif la energia termică livrată populației” către Compania Locală de Termoficare Colterm S.A.   a sumelor alocate de  Ministerul Dezvoltării, Lucrărilor Publice și Administrației în scopul acoperirii creşterii preţului gigacaloriei sub formă de subvenţie bugetelor unităţilor administrativ-teritoriale la nivelul cărora sunt în funcţiune sisteme de alimentare centralizată cu energie termică. Sumele vor fi utilizate în vederea achitării în avans a consumului de gaze naturale către furnizorii de gaze naturale în vederea continuității prestării serviciului de livrare a energiei termice către populație. Valoarea deconturilor justificative lunare pentru alocarea efectivă a sumelor reprezentând subvenții diferență preț la energia termică livrată populației / pierderi induse se va deduce lunar din avansul acordat.
Având în vedere cele menţionate mai sus, apreciem că proiectul de hotărâre privind aprobarea achitării către Compania Locală de Termoficare Colterm S.A.  a sumelor alocate de  Ministerul Dezvoltării, Lucrărilor Publice și Administrației în scopul acoperirii creşterii preţului gigacaloriei sub formă de subvenţie bugetelor unităţilor administrativ-teritoriale la nivelul cărora sunt în funcţiune sisteme de alimentare centralizată cu energie termică îndeplineşte  condiţiile pentru a fi supus dezbaterii şi aprobării plenului consiliului local. 








	Șef Serviciu,

	Lucian Buda

